title: أنفا
text: ف 15 قبل لميلاد، الرومان سيطرو على أنفا و بناو مرسى جديد، لي كان مكونيكطي معا موڭادور (الصويرة)، و لڭزاير د الصويرة. واحد من أهم لمنتوجات لي كانو كيدوزو من لمرسى هوّ واحد لعشبة بحرية لي كانت كاتخدّم ف لمصاوبة د صباغة قوقية لي كانت كاتزيّن اللباس لإمبراطوري ف روما. الرحلة لإستكشافية لي كان صيفطها لماليك يوبا لموريطاني ڭزاير لكاناري و ڭزيرة ماديرا غالباً نطالقات من لمرسى د أنفا.